CELEX: 32019D0003
Language: el
Date: 2018-12-19 00:00:00
Title: Απόφαση (ΕΕ) 2019/3 του Συμβουλίου, της 19ης Δεκεμβρίου 2018, σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της Περιφερειακής Διοικούσας Επιτροπής της Κοινότητας Μεταφορών όσον αφορά ορισμένα θέματα προϋπολογισμού σε σχέση με την εφαρμογή της Συνθήκης ίδρυσης Κοινότητας Μεταφορών

3.1.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 1/1
               
            
         ΑΠΟΦΑΣΗ (ΕΕ) 2019/3 ΤΟΥ ΣΥΜΒΟΥΛΙΟΥ
         της 19ης Δεκεμβρίου 2018
         σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της Περιφερειακής Διοικούσας Επιτροπής της Κοινότητας Μεταφορών όσον αφορά ορισμένα θέματα προϋπολογισμού σε σχέση με την εφαρμογή της Συνθήκης ίδρυσης Κοινότητας Μεταφορών
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 91 και το άρθρο 100 παράγραφος 2, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η Συνθήκη ίδρυσης Κοινότητας Μεταφορών («ΣΚΜ») υπογράφηκε από την Ένωση σύμφωνα με την απόφαση (ΕΕ) 2017/1937 του Συμβουλίου (1).
                  
               
                     (2)
                  
                  
                     Σύμφωνα με το άρθρο 41 παράγραφος 3 της ΣΚΜ, η ΣΚΜ εφαρμόστηκε προσωρινά, από τις 9 Οκτωβρίου 2017. Επί του παρόντος εφαρμόζεται προσωρινά μεταξύ των συμβαλλομένων μερών, ήτοι της Ένωσης, της Δημοκρατίας της Αλβανίας, της Βοσνίας-Ερζεγοβίνης, της πρώην Γιουγκοσλαβικής Δημοκρατίας της Μακεδονίας, του Κοσσυφοπεδίου (*1), του Μαυροβουνίου και της Δημοκρατίας της Σερβίας.
                  
               
                     (3)
                  
                  
                     Η Περιφερειακή Διοικούσα Επιτροπή της Κοινότητας Μεταφορών («η Διοικούσα Επιτροπή») πρέπει να εγκρίνει τον προϋπολογισμό της Κοινότητας Μεταφορών για το έτος 2019 ώστε να εξασφαλιστεί η ορθή εφαρμογή της ΣΚΜ.
                  
               
                     (4)
                  
                  
                     Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στη Διοικούσα Επιτροπή, όσον αφορά την απόφασή της επί ορισμένων θεμάτων προϋπολογισμού, δεδομένου ότι η εν λόγω απόφαση είναι αναγκαία για την έναρξη των εργασιών της Μόνιμης Γραμματείας της Κοινότητας Μεταφορών και θα παράγει έννομα αποτελέσματα έναντι της Ένωσης.
                  
               
                     (5)
                  
                  
                     Η εξουσιοδότηση της Επιτροπής να εκτελεί προσωρινά τον προϋπολογισμό της Κοινότητας Μεταφορών δεν μεταβάλλει τον ουσιώδη χαρακτήρα των εξουσιών που απονέμονται στο εν λόγω θεσμικό όργανο από τη Συνθήκη για την Ευρωπαϊκή Ένωση και τη Συνθήκη για τη λειτουργία της Ευρωπαϊκής Ένωσης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί εξ ονόματος της Ένωσης στο πλαίσιο της Περιφερειακής Διοικούσας Επιτροπής της Κοινότητας Μεταφορών βασίζεται στο σχέδιο απόφασης της Διοικούσας Επιτροπής που επισυνάπτεται στην παρούσα απόφαση.
            Οι εκπρόσωποι της Ένωσης στην Διοικούσα Επιτροπή μπορούν να συμφωνήσουν σε ελάσσονες αλλαγές στο εν λόγω σχέδιο απόφασης χωρίς περαιτέρω απόφαση του Συμβουλίου.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 19 Δεκεμβρίου 2018.
            
               
                  Για το Συμβούλιο
               
               
                  Η Πρόεδρος
               
               E. KÖSTINGER
            
         
         
            (1)  Απόφαση (ΕΕ) 2017/1937 του Συμβουλίου, της 11ης Ιουλίου 2017, σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της Συνθήκης για την ίδρυση Κοινότητας Μεταφορών (ΕΕ L 278 της 27.10.2017, σ. 1).
         
            (*1)  Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση 1244(1999) του Συμβουλίου Ασφαλείας των Ηνωμένων Εθνών και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου.
      
      
         
            ΣΧΕΔΙΟ
            ΑΠΟΦΑΣΗ αριθ. 2018/… ΤΗΣ ΠΕΡΙΦΕΡΕΙΑΚΗΣ ΔΙΟΙΚΟΥΣΑΣ ΕΠΙΤΡΟΠΗΣ ΤΗΣ ΚΟΙΝΟΤΗΤΑΣ ΜΕΤΑΦΟΡΩΝ
            της …
            σχετικά με την έγκριση του προϋπολογισμού της Κοινότητας Μεταφορών για το έτος 2019
            Η ΠΕΡΙΦΕΡΕΙΑΚΗ ΔΙΟΙΚΟΥΣΑ ΕΠΙΤΡΟΠΗ ΤΗΣ ΚΟΙΝΟΤΗΤΑΣ ΜΕΤΑΦΟΡΩΝ
            Έχοντας υπόψη τη Συνθήκη ίδρυσης Κοινότητας Μεταφορών, και ιδίως το άρθρο 24 παράγραφος 1 και το άρθρο 35,
            ΑΠΟΦΑΣΙΖΕΙ:
            
               Άρθρο 1
               Εγκρίνεται ο συνημμένος στην παρούσα απόφαση προϋπολογισμός της Κοινότητας Μεταφορών για το έτος 2019.
            
            
               Άρθρο 2
               Η Ευρωπαϊκή Επιτροπή είναι αρμόδια για την εκτέλεση του προϋπολογισμού και για την έναρξη των εργασιών της Μόνιμης Γραμματείας της Κοινότητας Μεταφορών σύμφωνα με το άρθρο 3.
            
            
               Άρθρο 3
               Το άρθρο 2 εφαρμόζεται από τις … Δεκεμβρίου 2018. Παύει να ισχύει την ημέρα που προηγείται αυτής κατά την οποία τίθεται σε ισχύ ο διορισμός του διευθυντή της Μόνιμης Γραμματείας.
            
            
               …, … 2018.
               
                  
                     Για την Περιφερειακή Διοικούσα Επιτροπή
                  
                  
                     Ο Πρόεδρος
                  
               
            
         
      
      
         
            Προσάρτημα
            
               Προϋπολογισμός της Κοινότητας Μεταφορών για το έτος 2019
            
            
                        Γραμμή του προϋπολογισμού
                     
                     
                        Ποσό
                        (EUR)
                     
                  
                        Μισθοί υπαλλήλων
                     
                     
                        750 000 
                     
                  
                        Συνεισφορά στο σύστημα υγείας και σύνταξης των υπαλλήλων
                     
                     
                        200 000 
                     
                  
                        Δαπάνες λειτουργίας της Γραμματείας (συμπερ. πάγιων δαπανών/δαπανών ταξιδίων/συνεδριάσεων)
                     
                     
                        330 000 
                     
                  
                        Εξοπλισμός γραφείου ΤΠ και έπιπλα (που δεν καλύπτονται από τη συμφωνία για την έδρα)
                     
                     
                        100 000 
                     
                  
                        Έξοδα προσλήψεων (δημοσίευση και επιστροφή εξόδων των υποψηφίων)
                     
                     
                        100 000 
                     
                  
                        Σύνολο
                     
                     
                        1 480 000 
                     
                  
                        Αποθεματικό (περίπου: 10 %)
                     
                     
                        150 000 
                     
                  
                        Γενικό σύνολο
                     
                     
                        1 630 000 
                     
                  
                        Εκ των οποίων: Συνεισφορά της ΕΕ (80 %) (*1)
                        
                     
                     
                        1 304 000 
                     
                  
                        Συνεισφορά των έξι των Δυτικών Βαλκανίων (20 %: το παράρτημα V της ΣΚΜ καθορίζει την κατανομή ανά χώρα).
                     
                     
                        326 000 
                     
                  
               (*1)  Το ποσό της συνεισφοράς της ΕΕ αναφέρεται με την επιφύλαξη της έγκρισης του προϋπολογισμού της ΕΕ για το 2019.